હવામાન વિભાગના કહેવા મુજબ આગામી ૪૮ કલાકમાં ભારે વરસાદ થઇ શકે છે. આ જોતા માછીમારોને દરિયામાં ન જવા માટેની સૂચના આપવામાં આવી છે. તંત્રને પણ એલર્ટ કરી દેવામાં આવ્યું છે. લોકોની મદદ માટે પોલીસ અને સ્થાનિકોની ટીમ પણ તૈનાત કરવામાં આવી છે. સુરક્ષિત સ્થળોએ લોકોને ખસેડવામાં આવ્યા છે. મળેલી માહિતી મુજબ દક્ષિણી પાકિસ્તાન અને પશ્ચિમ રાજસ્થાન વચ્ચે અપરએર સાયક્લોનિક સરક્યુલેશનની સ્થિતિ સર્જાયેલી છે. હવામાન વિભાગનાં કહેવા મુજબ સૌરાષ્ટ્રમાં પણ વરસાદી માહોલ યથાવત રીતે રહી શકે છે. ગોંડલ પંથકમાં ગઇ કાલે જોરદાર વરસાદ થયો હતો જેથી ગોંડલનાં નેશનલ હાઈવે પર સ્થિત ભુનાવા, ભરુડી સહિતનાં ગામડાઓમાં પાણી ભરાઈ ગયા હતા. જો કે, ખેડૂતોમાં ખુશાલી જોવા મળી હતી.